15/10/2013 | Administración LocalMunicipal
Betanzos
Bases xerais para a selección de persoal laboral temporal do Concello de Betanzos mediante listas de substitución

1.1. O obxecto das presentes bases é a regulación da selección de persoal laboral temporal para a cobertura de postos de traballo do Concello de Betanzos, mediante listas de substitución.1.2. As presentes bases xerais serán publicadas no Boletín Oficial da Provincia.1.3. A formación e modificación das listas de substitución serán aprobadas por resolución do Alcalde ou concelleiro delegado, que se publicará no taboleiro de anuncios e na páxina web do Concello.1.4. As listas de substitución en vigor permanecerán publicadas na páxina web do Concello, sendo actualizadas coas modificacións que nelas se vaian producindo.2.1. Formación. a) Unha vez celebrados procesos selectivos para o acceso a prazas incluídas na oferta de emprego público, cos datos achegados polo tribunal formaranse unhas listas de substitución con aqueles aspirantes que non tiveran superado o proceso selectivo, e que tivesen aprobado algún dos exercicios da fase de oposición. A orde dos aspirantes establecerase atendendo sucesivamente aos seguintes criterios: número de exercicios aprobados, maior puntuación do proceso selectivo, maior puntuación na fase de oposición; maior puntuación no exercicio práctico da oposición; maior puntuación no exercicio teórico (materias específicas); maior puntuación no exercicio teórico (materias comúns). Non se considerará a estes efectos a puntuación obtida nos exercicios non aprobados. No caso de que persistise o empate, a orde dos aspirantes establecerase por orde alfabética de apelidos e nome, dando comezo pola letra que resulte do sorteo anual que no ámbito da Administración Xeral do Estado efectúa a Secretaría de Estado para a administración pública, e que se publica no Boletín Oficial do Estado. b) No caso de que, por non terse celebrado procesos selectivos ou por calquera outra causa, non sexa posible a formación de listas de acordo co punto anterior, ou cando as listas formadas estiveran esgotadas ou se consideraran insuficientes, formaranse unhas listas de substitución mediante a aprobación dunha convocatoria específica. A orde dos aspirantes establecerase atendendo sucesivamente á maior puntuación obtida no proceso selectivo e a aqueles outros criterios que, no seu caso, se indiquen nas bases específicas da convocatoria. No caso de que persistise o empate, a orde dos aspirantes establecerase por orde alfabética dos apelidos e nome, dando comezo pola letra que resulte do sorteo anual que no ámbito da Administración Xeral do Estado, efectúa a Secretaría de Estado para a administración pública, e que se publica no Boletín Oficial do Estado 2.2. Exclusión. Serán motivos de exclusión dun integrante da lista, salvo causa de forza maior ou causa xustificada, os seguintes: a) Renuncia á formar parte da lista. b) Renuncia á continuidade no desempeño dun posto de traballo, unha vez que foi nomeado ou contratado. c) Separación do servizo por sanción disciplinaria e/ou por despido declarado procedente. Considerase causa xustificada a situación de baixa médica que deberá acreditarse documentalmente.2.3. Serán causas de perda do posto co que se figure na lista, pasando a ocupar o último dela, as seguintes: a) Non aceptación da oferta realizada. b) Non resposta dentro do prazo fixado, tras a realización da oferta. c) Non presentación dentro do prazo fixado tras a aceptación da oferta, da documentación requirida para a contratación como persoal laboral temporal, ou se da mesma se deducise que carece dalgún dos requisitos esixidos.2.4. Vixencia. As listas de substitución estarán vixentes ata a aprobación dunha nova lista da praza en cuestión, ou, como máximo, durante un prazo dun ano dende a súa aprobación.3.1. As convocatorias específicas que, de acordo co establecido na base 2.1. b), se realicen para a formación de listas de substitución rexeranse polas presentes bases xerais e polas bases específicas da convocatoria. O sistema selectivo será o de concurso con carácter xeral, sin perxuízo de que nas Bases específicas e en función do posto de traballo se considere realizar concurso - oposición.3.2. As convocatorias para a formación de listas de substitución publicaranse no taboleiro de anuncios e na páxina web do Concello. Un anuncio da convocatoria publicarase no Boletín Oficial da Provincia.3.3. Requisitos dos candidatos. Para ser admitidos no proceso selectivo, os aspirantes terán que reunir no día de finalización do prazo de presentación de solicitudes, os seguintes requisitos: a) Ter a nacionalidade española. b) Ser nacional doutros estados aos que se refire e nas condicións que establece o artigo 57 da Lei 7/2007 do 12 de abril, do Estatuto básico do empregado público. c) Ter cumpridos os dezaseis anos de idade e non ter alcanzado a idade máxima de xubilación forzosa. d) Estar en posesión do título que se esixa nas bases específicas da convocatoria. No caso de titulacións obtidas no estranxeiro, deberán posuír o documento que acredite a súa homologación. e) Non padecer enfermidade nin estar afectado por limitación física ou psíquica que sexa incompatible co desempeño das correspondentes funcións. f) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin estar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que tivese sido separado ou inhabilitado. No caso de ser nacional doutro Estado, non se atopar inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. g) Nas bases específicas que rexan cada convocatoria poderán esixirse outros requisitos específicos. a) As persoas interesadas en tomar parte no proceso selectivo terán que facelo constar en instancia segundo modelo que se incluirá como anexo ás bases específicas correspondentes e que será facilitada na páxina web do Concello. b) Para poder ser admitido no proceso selectivo deberá achegarse coa instancia, orixinal ou copia compulsada da seguinte documentación: Relación dos méritos que se acrediten, por cada un dos apartados de que conste o concurso. Documentación acreditativa dos méritos que se posúan. No concurso non se terán en conta os documentos que non queden debidamente acreditados dentro do prazo de presentación de instancias. No caso de certificados a emitir polo propio Concello de Betanzos, ou de documentos obrantes no mesmo, bastara con unir xustificante da súa solicitude ou indicar a súa existencia na solicitude, para poder telos en conta. c). O prazo para a presentación das solicitudes será de dez días naturais, contados desde o seguinte ao da publicación do anuncio de convocatoria no Boletín Oficial da Provincia. d) A presentación de solicitudes poderá realizarse no Rexistro xeral do Concello de Betanzos ou en calquera das formas establecidas no artigo 38 da Lei 30/1992, de 26 de novembro, de réxime xurídico das administracións públicas e do procedemento administrativo común. a) Lista provisional. Unha vez que remate o prazo de presentación de instancias, por resolución do Alcalde ou concelleiro delegado aprobarase a lista provisional de aspirantes admitidos e excluídos, con indicación das causas de exclusión, de ser o caso. Esta resolución publicarase no taboleiro de anuncios e na páxina web do Concello. De non existir exclusións, esta lista terá carácter definitivo, non dando lugar ao seguinte trámite. b) Prazo reclamacións. Os aspirantes non admitidos disporán dun prazo de dez días hábiles, contados desde o seguinte ao da publicación da lista provisional de admitidos e excluídos no taboleiro de anuncios e na páxina web do Concello, co fin de emendar o defecto que motivara a súa non admisión. c) Lista definitiva. Unha vez que remate o prazo de reclamacións, por resolución do alcalde ou concelleiro delegado aprobarase a lista definitiva de aspirantes admitidos e excluídos. Esta resolución publicarase no taboleiro de anuncios e na páxina web do Concello. a) A comisión de valoración será colexiada e deberá axustarse aos principios de imparcialidade e profesionalidade. Os seus membros deberán posuír un nivel de titulación igual ou superior ao esixido en cada caso, cumpríndose o determinado no art.60 da Lei 7/2007, do 12 de abril, do Estatuto Básico do Empregado Público. b) A comisión de valoración estará composta por un presidente, tres vogais e un secretario, actuando todos con voz e voto. A composición nominal da comisión de valoración establecerase nas bases específicas que se aproben para cada convocatoria. c) Os membros da comisión de valoración terán que absterse de intervir, notificando esta circunstancia ao alcalde ou concelleiro delegado, cando concorran neles circunstancias das previstas no artigo 28 da Lei 30/1992 de réxime xurídico das administracións públicas e do procedemento administrativo común ou se encargaran das tarefas de preparación de aspirantes a probas selectivas nos cinco anos anteriores á publicación desta convocatoria. O Alcalde ou concelleiro delegado poderá solicitar dos membros da comisión de valoración declaración expresa de non atoparse incursos na obriga de abstención regulada nesta base. Os aspirantes poderán recusar aos membros da comisión de valoración cando concorran as circunstancias de abstención reguladas nesta base. d) A comisión de valoración non poderá constituírse sen a presenza, polo menos, do presidente, o secretario e un vogal. e) Todos os membros da comisión de valoración terán voz e voto. A comisión de valoración queda autorizada para resolver cantas dúbidas poidan presentarse e para adoptar os acordos que garantan a boa orde da convocatoria, en todo o non previsto polas presentes bases e a normativa aplicable. O procedemento de actuación da comisión de valoración axustarase ao disposto na Lei 30/1992 de réxime xurídico das administracións públicas e procedemento administrativo común. a) A cualificación do concurso publicarase no taboleiro de anuncios e na páxina web do Concello. b) A comisión de valoración enviará ao Alcalde ou concelleiro delegado, unha relación por orde de puntuación, dos aspirantes, co fin de que poda ser formada a lista de substitución. O baremo aplicable para a valoración dos méritos será o seguinte: a) Por servizos prestados e ata un máximo de 10,00 puntos: 1º. Servizos prestados na mesma categoría laboral da lista da que se pretenda formar parte, nas Administracións Locais: 0,20 puntos por cada mes completo ou fracción superior a quince días.2º. Servizos prestados na mesma categoría laboral da lista da que se pretenda formar parte, noutras administracións públicas: 0,15 puntos por cada mes completo ou fracción superior a quince días.3º. Servizos prestados na mesma categoría laboral da lista da que se pretenda formar parte en Centros, Entidades ou Empresas:0,10 puntos cada mes completo ou fracción superior a quince días. A antigüidade anterior xustificarase mediante certificación de servizos prestados realizada pola Administración onde prestasen os servizos, ou fotocopia dilixenciada do contrato de traballo ou certificación orixinal da empresa xustificativa da experiencia manifestada e informe orixinal de vida laboral expedido pola Tesourería Xeral da Seguridade Social. b) Por cursos relacionados coa actividade a desenvolver impartidos pola administración pública ou homologados, ata un máximo de 5,00 puntos: De máis de 100 horas: 1 punto. De máis de 70 a 100 horas: 0,75 puntos. De máis de 40 a 70 horas: 0,50 puntos. De máis de 20 a 40 horas: 0,35 puntos. Non se puntuarán os cursos inferiores as 20 horas. No suposto de que na acreditación dos cursos non figure o número de horas, non se puntuará o curso. Os cursos de formación acreditaranse mediante presentación da fotocopia dilixenciada da certificación, título ou diploma no que figure nome do título, contidos e duración ademais da entidade impartidora. c) Polo coñecemento acreditado do idioma galego, computándose unicamente o grao superior alegado, e concedéndose validez soamente ós cursos ou titulacións homologados pola Dirección Xeral de Política Lingüística da Consellería de Educación e Ordenación Universitaria: Celga 1: 0,50 puntos. Celga 2: 0,75 puntos. Celga 3: 1 punto. Celga 4: 1,50 puntos. Celga 5: 2,00 puntos. (Coas convalidacións establecidas no anexo I da Orde da Consellería de Presidencia, Administracións Públicas e Xustiza da Xunta de Galicia, do 16.07.2007, pola que se regulan os certificados oficiais acreditativos dos niveis de coñecemento da lingua galega, CELGA, publicada no DOG nº. 146, correspondente ao 30.07.2007). Nas Bases específicas indicarase o nivel de lingua que é requisito para o posto de traballo, valorándose calquera superior ao que é requisito. Nas bases específicas da praza, poderá establecerse a celebración dunha proba práctica - profesional, determinándose nelas a puntuación da mesma. De non realizarse a proba práctica, a puntuación final será a suma dos méritos e situacións según se reflexa no Baremo, engadíndolle a puntuación de aqueles outros criterios que se determinen nas Bases específicas, de conformidade co sinalado na base 2.1. b) De realizarse a proba práctica, as Bases específicas regularán a súa cualificación. Neste suposto a puntuación final, será a suma da puntuación obtida a través de méritos ou outros criterios e a obtida na proba práctica, debéndose ponderar, de xeito que a cualificación da proba práctica supoña un 60% do total e o resto de puntuación, o 40%. 11.1. Os chamamentos dos aspirantes efectuaranse pola orde na que estes figuran na lista de substitución.11.2. Os chamamentos efectuaranse a través de SMS, correo electrónico ou burofax. Chamada telefónica, entre as 9:00 e as 14:00 horas do seguinte día hábil. Deixando constancia fehaciente de cada chamamento.11.3. A realización dos chamamentos na forma indicada, requirirá que os aspirantes teñan facilitado nas súas solicitudes de participación nos procesos, ou en comunicación posterior presentada no rexistro municipal, os datos correctos necesarios (número de teléfono e dirección de correo electrónico). 11.4. A aceptación da oferta, efectuarase por vía telefónica, antes das 12 horas do primeiro día hábil seguinte ao do chamamento. Transcorrido dito prazo sen que se produza a aceptación, entenderase rexeitada.11.5. A incorporación ao traballo, deberá producirse no prazo que se indique na comunicación. No prazo de dous días hábiles contados desde o día seguinte á aceptación da oferta, as persoas seleccionadas deberán presentar no Concello de Betanzos a seguinte documentación: Documento Nacional de Identidade ou acreditación dos requisitos de nacionalidade e idade. Título ou acreditación do requisito de titulación. Certificado médico acreditativo de non padecer enfermidade nin estar afectado por limitación física ou psíquica que sexa incompatible co desempeño das correspondentes funcións. Declaración baixo a súa responsabilidade de non ter sido separado mediante expediente disciplinario do servizo de ningunha administración pública, nin atoparse en inhabilitación absoluta ou especial para o exercicio de funcións públicas. Declaración baixo a súa responsabilidade de non incorrer en ningún dos supostos de incompatibilidade establecidos na lexislación vixente sobre a mesma. Os aspirantes seleccionados e que tiveran acreditado o cumprimento dos requisitos esixidos, formalizarán o seu contrato como persoal laboral temporal.14.1. Obxecto da convocatoria.14.2. Características do contrato 14.3. Títulos esixidos 14.4. Requisitos específicos 14.5. Prazo de presentación de solicitudes 14.6. Modelo de solicitude (facendo constar nº. móbil e/correo electrónico) 14.7. Composición da comisión de valoración 14.8. Proba práctica: indicación da súa realización ou non; no caso de realizarse, indicación expresa do seu carácter eliminatorio, e determinación do seu contido e puntuación. Betanzos, 21 de Xuño de 2013. O ALCALDE, Asdo./ José Ramón García Vázquez.